Document ID: 31979D0742

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Αυγούστου 1979 περί απορρίψεως του χαρακτηρισμού ως επιστημονικής της συσκευής με την ονομασία "Coherent-CO2 Surgical Laser System 400"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί ατελούς ως προς τους δασμούς του κοινού δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 31ης Ιανουαρίου 1979, η βρετανική κυβέρνηση ζήτησε από την Επιτροπή να θέσει σε λειτουργία τη διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού ή μη της συσκευής με την ονομασία "Coherent-CO2 Surgical Laser System 400", προοριζομένης να χρησιμοποιηθεί σε ερευνητικούς σκοπούς στον κλινικό τομέα και, ιδίως, για να γίνει σύγκριση μεταξύ της θεραπείας με ακτινοβολία Laser και της συμβατικής χειρουργικής και συμβατικής ραδιοθεραπείας, προκειμένου να εκπαιδευθούν οι χειρουργοί στη θεραπεία των όγκων, ως επιστημονικής ή μη, και, σε καταφατική περίπτωση, εάν συσκευές ισοδυνάμου επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών μελών, συνήλθε στις 18 Ιουνίου 1979, στα πλαίσια της Επιτροπής Τελωνειακών Ατελειών, προς το σκοπό εξετάσεως της προκειμένης περιπτώσεως-
ότι, από την εξέταση αυτή προέκυψε ότι η εν λόγω συσκευή είναι χειρουργικό Λέιζερ με διοξείδιο του άνθρακος- ότι δεν διαθέτει, μόνη της, αντικειμενικά χαρακτηριστικά που την κάνουν κατάλληλη για επιστημονική έρευνα- ότι, χρησιμοποιείται, εξάλλου, ευρέως στη γυναικολογία, ουρολογία, δερματολογία, σε επεμβάσεις ματιών, στο λαιμό και τη μύτη- ότι η χρήση της εν λόγω συσκευής στην ειδική αυτή περίπτωση δεν αρκεί για να της προσδώσει το χαρακτηρισμό της επιστημονικής συσκευής και ότι, ως εκ τούτου, δεν πρέπει να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Coherent-CO2 Surgical Laser System 400" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 2 Αυγούστου 1979.

Labels: 0
3
1